次韻和江子我卧病謝予相過之作
作者：晁說之
朝代：宋

paragraphs: 棄婦不言貧，孤兒不知病。
美疹亦何有，衰蓮披綠浄。
大昜疾無妄，要且觀情性。
我來自山中，非征亦非聘。
但恨清風薄，安識皇都盛。
況聞藥艾攻，之子駭觀聽。
策羸七里灣，憂醉豈易醒。
今兹早嘗饌，高人能自勝。
不廢五字吟，久與金石稱。
我老言亦衰，同鳴不相應。